Klokken ca. 18:15 forsvandt en 12-årige dreng, Viktor, fra området omkring Eternitten i Aalborg. Det fik Nordjyllands Politi til at efterlyse alle potentielle oplysninger om drengen, og alle, der skulle have oplysninger eller har set ham, bedes ringe til Nordjyllands Politi med det samme, lyder opfordringen. - Vi leder efter 12-årige Viktor, som er gået fra Coop365 v. Eternitten, 9000 Aalborg for ca. 45 min. siden. Viktor kan ikke selv finde hjem, og derfor beder vi borgere i området om at tage kontakt og ringe 114, hvis de skulle træffe Viktor. Han er iført samme tøj som på fotoet, skriver politiet på Twitter. Klokken 20:20 meldte politiet, at Viktor er fundet i god behold. - 12-årige Viktor er fundet i god behold og er på vej hjem til sin mor. Vi takker for jeres henvendelser. God aften!, skriver Nordjyllands Politi på Twitter.

Referat:
Opdatering: Den 12-årige dreng er fundet i god behold